**14 лекция.** **Радиохабардағы тікелей эфир режиссурасы**

Тікелей эфир. Тікелей эфирдің жағдайы. Тікелей эфирдегі жұмыстың ерекшелігі. Сценарий, тікелей эфир бағдарламаларын ұйымдастыру және іске асыру. Радионың барлық мүмкіндіктерін пайдалана алатын тікелей эфирдегі жұмыс жүргізуші мен аудитория арасындағы теңдікті қарастыруы тиіс. Хабардың жетістігі оның көлемі мен ақпараттың жылдамдығымен анықталмайды, тыңдармандардың бағасымен, журналистің дұрыстығын мойындаумен, немесе, ең болмағанда оның көзқарасын түсінуге талпынумен, оны тыңдаумен, сонымен қатар жүргізушінің ашық әңгіме жүргізу түрімен анықталады, бұл жерде радиохабар емес, радиоқатынас келіп туады, онда жүргізуші-журналист пен радиотыңдарман – тең серіктестер.

Қатынастағы бұл күй – тікелей эфирдің жүргізушісіне қажетті шешуші сапа, егер бұл сапа болмаса аудиториямен қарым-қатынасты қолдамайтын адамды ешкім тыңдағысы келмейді.

Тікелей эфир, соның ішінде тікелей репортаж түрі – болып жатқан іс- әрекеттің суреті, заттың түсінікті және жанды шығатын дыбысының аудиторияға жеткізілуі. Ол гегельдік «мағынаның қалыптасуы» оқиғаның басталуы, ол кезде тыңдаушы мен жүргізуші келесі сәтте не боларынан бейхабар болады. Осыдан аудитория ерекше көңілге бөленеді, ол шынайы қалыпта болып жатқан оқиғаның ортасына кіреді және оның куәгеріне айналады, сонымен қатар ойланатын, өзі шешетін қатысушыға айналады.

Жақсы құрастырылған материал репортаж жоспарының үстірт кетпеуіне мүмкіндік береді. Тілшінің басты жұмысы оқиғаны баяндап қана қоймай, тыңдаушының іс-әрекетін бақылап, оның ойына тез әрекет жасайды. Жоғары кәсібилік осында.

Заманауи тікелей радиорепортаж тарылып жатыр, тыңдаушы теледидарды мүмкіндігінше көп қарайды. Себебі теледидар көп сөзді бір көрініспен алмастыруға қабілетті.

Негізінде тікелей эфирге оқиға орнындағы ақпараттық бағдарламалар үшін кез келген арнада 2-3 минуттан артық уақыт бөлінбейді, спорттық және протоколдық репортажға көбірек бөлінуі мүмкін, осының бәрі дәлдікке, айқындылыққа, ал бастысы – сөздің көлемділігіне жетелейді.

Тілдің максималды анық және дәл қол жеткізуіне байланысты тыңдаушы оқиғаны бағалап қана қоймай, тілшінің жеке бас мінезіне қарай көрермендермен байланысын ескеру керек.

Тікелей эфир тақырыптық жағынан қиын. Оған мысал футбол ойыны, театр көрсетілімі, мектептегі соңғы қоңырау болу мүмкін. Міндетті жағдай – журналист міндетті түрде оқиғаны қызықты және шынайы жеткізу үшін оқиға орнында болуы, оған қатысуы керек. Дәл осы жағдай тікелей репортаж үшін белгілі деңгейде объектіні таңдауды шектейді. Көбінесе бұл таңдау мынадай жағдайда мүмкін: егер оқиға алдын ала жоспарланса (спорттық кездесу, мемлекеттік сапар, кітаптың тұсаукесері, т.б.), оқиға орнына белгілі бір уақыт аралығында үлгеріп жетуге болады (әскери жаттығулар, жанартаудың атқылауы, т.б.), егер тілші магнитафонымен ойламаған жерден оқиға орнына тап болса немесе ізі суымаған оқиға бойынша репортаж жасаса.